proxectonos/corpus_dominio_legal_administrativo_tmp huggingface dataset:
31/07/2017 | Administración LocalMunicipal
Vilasantar
Padrón da auga dos meses de maio e xuño de 2017

ANUNCIO DE APROBACIÓN DO PADRÓN FISCAL DA AUGA, NO QUE SE INCLÚE O CANON DE AUGAS, E ANUNCIO DE COBRANZA Aprobación padrón fiscal da auga, dos meses de maio e xuño de 2017, incluído o canon da auga Con data 24 de xullo de 2017, o alcalde Fernando Pérez Fernández, ditou a seguinte resolución: Visto o padrón fiscal da taxa da auga, incluído o canon da auga, correspondente aos meses de maio e xuño de 2017, tendo en conta o establecido na normativa vixente (Lei 7/1985 LBRL, Lei 58/2003, LGT, e RD 939/2005, Regulamento Xeral de Recadación e Decreto 136/2012, do 31 de maio). RESOLVO: Primeiro. –Aprobar o padrón da taxa da auga, incluído o canon da auga, correspondente aos meses de maio e xuño de 2017, que consta de 550 usuarios, e que ascende o importe total a 6.765,22 euros (incluído o IVE e canon da auga). Segundo. –Expoñer ao público o padrón aprobado, mediante a publicación do anuncio no BOP e no taboleiro de edictos do concello, por un período de 15 días. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, xeral tributaria. Terceiro. –O prazo de cobro en período voluntario será de 2 meses, a contar dende o día seguinte a publicación do presente anuncio no BOP. Transcorrido o mesmo procederase a esixir os xuros de mora e os recargos, segundo os artigos 26 a 28 da Lei 58/2003. A falta de pagamento en período voluntario do canon da auga suporá a exixencia do mesmo directamente ao contribuínte pola vía de constrinximento polo organismo correspondente. Cuarto. –Contra as liquidacións incorporadas aos padróns, os interesados poderán interior recurso preceptivo de reposición ante o Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do Real decreto lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte a publicación do anuncio no BOP. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo competente, no prazo de dous meses dende o día seguinte a notificación da resolución. Indicar tamén que a repercusión do canon da auga poderá ser obxecto de reclamación económico administrativa ante o órgano económico administrativo da Comunidade Autónoma de Galicia, no prazo dun mes dende o prazo que se entenda producida a notificación da resolución. Vilasantar, 24 de xullo de 2017. O alcalde Fernando Pérez Fernández
31/07/2017 | Administración LocalMunicipal
Ferrol
Unidade de Contratación
Anuncio de formalización de contratos

Anuncio de formalización de contratos De acordo co disposto no art.154.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, faise pública a formalización dos seguintes contratos, adxudicados polo Concello de Ferrol: – N.º expediente: AV 01104 16/31 – Obxecto: contratación de sistemas informáticos para o Concello de Ferrol – Tipo de contrato: subministros – Procedemento: aberto, con pluralidade de criterios de valoración, documentalmente simplificado – Tipo de licitación: 203.000,00 € (IVE incluído) – Importe de adxudicación: 180.190,78 € (IVE incluído) – Adxudicatario: Internacional Periféricos y Memorias España, S. L. – Data adxudicación: 15/05/2017 – Data formalización contrato: 01/06/2017 – Duración do contrato: dous meses – N.º expediente: AV 03004 16/40 – Obxecto: substitución de iluminación pública no Concello de Ferrol, no Barrio da Madalena en Praza da Constitución, do Cantón de Molíns, do Cantón Baixo, da Alameda de Suances e dos Xardíns das Angustias, Fase I – Tipo de contrato: subministros – Procedemento: aberto, cun único criterio de valoración, documentalmente simplificado – Tipo de licitación: 191.599,18 € (IVE incluído) – Importe de adxudicación: 161.674,48 € (IVE incluído) – Adxudicatario: Tecnored, S. A. – Data adxudicación: 03/07/2017 – Data formalización contrato: 12/07/2017 – Duración do contrato: un mes e medio Pódese ampliar información dos expedientes no perfil do contratante do Concello de Ferrol: www.ferrol. gal (sede electrónica-perfil do contratante) Ferrol, 17 de xullo de 2017. O alcalde do Concello de Ferrol Asdo.: Jorge Juan Suárez Fernández
04/07/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.56781. Concello de Teo. Proxecto construtivo, bombeo de saneamento na Insua, Teo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Teo solicita de Augas de Galicia a autorización de obras no lugar de Insua, parroquia de Luou (Santa María), T. M. de Teo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.56781. Solicita autorización para a realización das obras correspondentes ao “Proxecto construtivo, bombeo de saneamento en A Insua, Luou, Teo”. As obras consistirán na construción dun pozo de bombeo no lugar de A Insua e unha impulsión mediante tubaxe PE Ø 125 mm ata a rede existente no lugar de Paraxó. A tubaxe da impulsión sitúase nun tramo dentro da zona de servidume do regato de Sestelo, o cal ten que cruzar soterrado augas arriba da ponte da estrada entre Paraxó e A Insua no punto de coordenadas ETRS89 X= 534.633 Y: 4.739.351. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Teo ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 21 de xuño de 2017. O xefe do Servizo Territorial Ángel Gómez Rey
04/07/2017 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Aprobación inicial da Ordenanza de prezos públicos aplicables ás actividades culturais, teatrais e escénicas que se han desenvolver no Teatro Colón da Deputación da Coruña

A N U N C I O Na sesión plenaria celebrada o día 30 de xuño de 2017, a Corporación provincial aprobou con carácter inicial a Ordenanza de prezos públicos aplicables ás actividades culturais, teatrais e escénicas que se han desenvolver no Teatro Colón da Deputación da Coruña. De conformidade co artigo 49. b) da Lei 7/85 de 2 de abril, reguladora das bases do réxime local, o expediente queda exposto ao público por un período de trinta (30) días hábiles, co fin de que durante este se poidan formular as reclamacións que se consideren oportunas. De non se presentaren reclamacións, a dita ordenanza entenderase definitivamente aprobada. A Coruña, 30 de xuño de 2017. O Presidente, O Secretario Xeral, Valentín Gónzalez Formoso José Luis Almau Supervía
04/07/2017 | Administración LocalMunicipal
Arteixo
Persoal
Anuncio dunha praza de técnico/a de Turismo

Dpto. de Persoal e RR. HH. Ref.: LR/mv/17 ANUNCIO O Concello de Arteixo por Acordo da Xunta de Goberno Local de 28 de xuño de 2017, inicia proceso de selección polo procedemento de concurso-oposición, trámite urxencia, para cobertura temporal (persoal laboral temporal), de 1 Técnico/a de Turismo do Concello de Arteixo. As bases están a disposición dos/as interesados/as no taboleiro de edictos da Casa Consistorial e, complementariamente, na web municipal. As instancias solicitando tomar parte no proceso selectivo, empezarán a contar, no prazo de 5 días hábiles, desde o seguinte ao da publicación do anuncio de convocatoria no Boletín Oficial da Provincia. Arteixo, 29 de xuño de 2017. O ALCALDE-PRESIDENTE Por delegación, Decreto n.º 1336/2015 Asdo.: José María Sánchez Novo Concelleiro de Persoal e RR. HH.
04/07/2017 | Administración LocalMunicipal
Cariño
Aprobación inicial ordenanza

O Pleno deste Concello, na súa sesión ordinaria celebrada o dia 2 de xuño de 2017, aprobou inicialmente a Ordenanza municipal reguladora das licencias de vado e das licencias por reserva de espazo nas vías públicas. O expediente estará exposto ao público, ós efectos de que os interesados poidan examinalo e presentar, no seu caso, as reclamacións que estimen oportunas, dentro do prazo de trinta días hábiles, contados a partir do seguinte ó desta publicación, e segundo o disposto no artigo 49 da Lei 7/1985, de 2 de abril, Reguladora das Bases de Réxime Local. Cariño, 28 de xuño de 2017 O Alcalde Asdo: José M. Alonso Pumar
04/07/2017 | Administración LocalMunicipal
Cariño
Anuncio de licitación

a) Organismo: Concello de Cariño b) Dependencia que tramita o expediente: Secretaría a) Descrición: contrato mixto (obra e subministro) da instalación de depuradora de augas residuais en Feás (PCC 2008-2011). b) Lugar de execución: termo municipal de Cariño. c) Prazo de execución: catro (4) meses a) Tramitación: ordinaria. b) Procedemento: aberto c) Forma: procedemento aberto con varios criterios de valoración. Prezo de licitación: 131.229,93 € (sen IVE) IVE: 27.5858,29 € Valor estimado: 158.788.21 € a) Provisional: non se esixe. b) Definitiva: 5% do prezo de adxudicación, excluído IVE. c) Complementaria: especificada nos pregos técnicos. Perfil do contratante (www.concellodecarino.com) e oficinas municipais. Data límite obtención documentos: ata as 14:00 horas do día anterior ao de remate do prazo de presentar as proposicións. a) Clasificación: non se esixe b) Outros requisitos: solvencia económica e financieira e solvencia técnica e profesional segundo o establecido na cláusula duodécima dos pregos). -Quince días naturais, a contar dende o seguinte ao da publicación do presente anuncio no Boletín Oficial da Provincia (en horario de atención ao público: de luns a venres de 09:00 a 14: 00 horas). - Documentación a presentar: establecida na cláusula duodécima dos pregos.9.- OUTRA INFORMACIÓN: perfil do contratante e oficinas municipais. Cariño, 27 de xuño de 2017 O Alcalde Asdo: José M. Alonso Pumar
04/07/2017 | Administración LocalMunicipal
Santiago de Compostela
Persoal
Nomeamento con carácter de órgano directivo

A N U N C I O A Xunta de Goberno da cidade de Santiago de Compostela do 23 de xuño de 2017 adoptou o seguinte acordo: Nomear con carácter de órgano directivo, equiparado para os efectos retributivos cos funcionarios municipais do grupo A1, nivel 30, a: – Don Felix Mario Khallouq Valenti, con DNI XXXXXXXXX, como director da asesoría xurídica municipal. O que se fai público en virtude do que dispón o art.44 do Regulamento de organización, funcionamento e réxime xurídico das entidades locais. Santiago de Compostela, 29 de xuño de 2017. A concelleira-delegada de economía e facenda (P. D. Xunta de Goberno Local 17/06/2015) María Rozas Pérez
04/07/2017 | Administración LocalMunicipal
Cee
Aprobación definitiva do expediente de suplemento de crédito n.º 1/2017

ANUNCIO O Pleno do Concello, na sesión ordinaria realizada o día 26/05/2017, acordou aprobar inicialmente o expediente de suplemento de crédito n.º 1/2017, por importe de 546.119,74 €. O expediente estivo sometido ao trámite de información pública por 15 días hábiles, para os efectos de presentación de reclamacións e suxestións polas persoas interesadas, sen que durante este prazo se presentase ningunha, polo que se entende definitivamente adoptado o devandito acordo, ata este momento provisional. O expediente de suplemento de crédito é para as seguintes finalidades: 1. Dotación de crédito para os gastos de amortización anticipada dos préstamos municipais por un importe de 546.119,74 €. A saber:  BANCO SABADELL GALLEGO (préstamo n.º 105163ICO): 349.516,40 €.  BBVA (préstamo n.º 0182594789546047085): 196.603,34 €. Cee, 28 de xuño de 2017. O alcalde Ramón Vigo Sambade
04/07/2017 | Administración LocalMunicipal
Cariño
Aprobación incial ordenanza

O Pleno deste Concello, na súa sesión ordinaria celebrada o dia 2 de xuño de 2017, aprobou inicialmente a Ordenanza municipal reguladora da taxa por vaos e por reserva da vía pública para aparcamento do Concello de Cariño. O expediente estará exposto ao público, ós efectos de que os interesados poidan examinalo e presentar, no seu caso, as reclamacións que estimen oportunas, dentro do prazo de trinta días hábiles, contados a partir do seguinte ó desta publicación, e segundo o disposto no artigo 49 da Lei 7/1985, de 2 de abril, Reguladora das Bases de Réxime Local. Cariño, 28 de xuño de 2017 O Alcalde Asdo: José M. Alonso Pumar
04/07/2017 | Administración LocalMunicipal
Cariño
Aprobación prezo público campamento de verán

A Xunta de Goberno Local, na súa sesión ordinaria celebrada en data 21 de xuño de 2017, en cumprimento do disposto na Ordenanza xeral de prezos públicos do Concello, publicada no BOP nº 231 de 07/12/2016, ACORDOU: Establecer o prezo público pola prestación do servizo da actividade de conciliación “Concilia Cariño Verán 2017”, consistente na celebración dun Campamento de Verán que se fará no CEIP entre o 3 de xullo e o 1 de setembro deste ano, de 9,30 a 14,30 horas, para nenos e nenas de 3 a 11 anos. O feito do que deriva a obriga do pagamento é a asistencia dun menor ao citado campamento, e os suxeitos pasivos do prezo público son os pais/nais ou titores legais. O prezo por asistencia ao Campamento de Verán 2017 é o seguinte por semana: - 1º membro da unidade familiar, 15 € (quince euros) - 2º membro da unidade familiar, 12 € (doce euros) - 3º membro da unidade familiar, 9 € (nove euros) Estos prezos aboaranse no momento da súa inscripción na oficina de recadación municipal. O prezo é semanal, independentemente de que se asista distinto número de días na mesma semana. Cariño, 23 de xuño de 2017 O Alcalde José M. Soufiane Giordano Gomato
04/07/2017 | Administración LocalMunicipal
Ferrol
Secretaría Xeral
Edicto para engadir novas delegacións a dous concelleiros

EDICTO A Alcaldía-Presidencia do Concello de Ferrol, en data 27 de xuño de 2017, ditou a seguinte resolución, que literalmente transcrita di: “En virtude das facultades que me confiren os art.21 e 23 da Lei 7/85, reguladora das bases de réxime local, art 43, 115 e 122 do Regulamento de Organización, Funcionamento e Réxime Xurídico das Corporacións Locais, e 39, 45 48 e 55 do Regulamento Orgánico do Concello de Ferrol e como consecuencia do decreto de data 22 de xuño de 2017, polo que se revogan as competencias á concelleira dona Esther Leira Penabad, resolvo o seguinte: PRIMEIRO.–Manter o decreto de delegación de data 11 de outubro de 2016 e engadir ós concelleiros que a continuación se indican as seguintes delegacións xenéricas que abarcarán a facultade de dirixir os servicios correspondentes como a da súa xestión, incluída a facultade de resolver mediante actos administrativos que afecten a terceiros, así como a resolución dos recursos de reposición contra os actos dictados polos órganos delegados, todo elo sen prexuízo das atribucións que a Lei confire ó alcalde como competencias indelegables: – A don Luís Miguel Victoria Gallego, membro da Xunta de Goberno Local e concelleiro delegado da Área de Servizos, Sanidade, Consumo, Mercados e Benestar Animal, confíreselle a Área de Obras e Medio Ambiente. – A dona Divina Maria Llordes Castanheira, 2.ª tenente de alcalde, membro da Xunta de Goberno Local e concelleira delegada da Área de Urbanismo e Mobilidade, confíreselle a Área de Vivenda e Rehabilitación. SEGUNDO.–Notifíquese a presente resolución ós interesados para o seu coñecemento e aceptación, entendéndose tacitamente efectuada se pasados tres días hábiles dende a súa recepción non presenta o destinatario a súa renuncia perante a Alcaldía. Así mesmo, publíquese esta resolución no taboleiro de edictos e no Boletín Oficial da Provincia e dese conta ó Pleno do Concello na primeira reunión que celebre.” O que se fai público para xeral coñecemento. Ferrol, 27 de xuño de 2017. O ALCALDE D. Jorge Juan Suárez Fernández
04/07/2017 | Administración LocalMunicipal
Ribeira
Aprobación inicial Bases vivendas baleiras Concello de Ribeira

Ref/Secretaría Xeral/Alberto Manuel Brandon Spiegel O Pleno da Corporación, na Sesión Ordinaria realizada o día 26 de xuño de 2017, aprobou inicialmente o Proxecto de BASES REGULADORAS DO PROGRAMA DE VIVENDAS BALEIRAS DO CONCELLO DE RIBEIRA nos termos en que figura no expediente e coa redacción que no mesmo se recolle. As as devanditas Bases sométense a información pública e audiencia dos interesados, con publicación no Boletín Oficial da Provincia de A Coruña e taboleiro de anuncios do Concello, polo prazo de trinta días para que poidan presentar reclamacións ou suxestións, que serán resoltas pola Corporación. De non presentarse reclamacións ou suxestións no mencionado prazo, considerarase aprobadas definitivamente sen necesidade de acordo expreso polo Pleno. Boiro, 29 de xuño de 2017. O alcalde-presidente Asdo. Manuel Ruiz Rivas
04/07/2017 | Administración LocalMunicipal
Curtis
Exposición pública de “Actualización do proxecto de urbanización da 2ª etapa da actuación Curtis-Teixeiro” Curtis (A Coruña), promovido pola entidade pública empresarial del suelo (SEPES)

Con data 05/06/2017, RE 1488, e 23/06/2017, RE 1740 o SEPES presenta no Concello de Curtis “Actualización do proxecto de urbanización da 2ª etapa da actuación Curtis – Teixeiro” o que se somete a información pública durante o prazo dun mes contado dende o día seguinte ó de publicación deste anuncio no Boletín Oficial da Provincia. Durante o devandito período os interesados poderán consultar a documentación nas oficinas do Concello de Curtis na Praza de España, s/n, Teixeiro, Curtis, en horario de 08:30 a 14:30 horas. Curtis, 23 de xuño de 2017 O Alcalde. Javier Francisco Cainzos Vázquez.
04/07/2017 | Administración LocalMunicipal
Cariño
Anuncio de licitación

a) Organismo: Concello de Cariño b) Dependencia que tramita o expediente: Secretaría a) Descrición: contrato mixto (obra e subministro) da instalación de depuradora de augas residuais en Sismundi (PCC 2008-2011). b) Lugar de execución: termo municipal de Cariño. c) Prazo de execución: catro (4) meses a) Tramitación: ordinaria. b) Procedemento: aberto c) Forma: procedemento aberto con varios criterios de valoración. Prezo de licitación: 91.474,57 € (sen IVE) IVE: 19.209,66 € Valor estimado: 110.684,22 € a) Provisional: non se esixe. b) Definitiva: 5% do prezo de adxudicación, excluído IVE. c) Complementaria: especificada nos pregos técnicos. Perfil do contratante (www.concellodecarino.com) e oficinas municipais. Data límite obtención documentos: ata as 14:00 horas do día anterior ao de remate do prazo de presentar as proposicións. a) Clasificación: non se esixe b) Outros requisitos: solvencia económica e financieira e solvencia técnica e profesional segundo o establecido na cláusula duodécima dos pregos). - Quince días naturais, a contar dende o seguinte ao da publicación do presente anuncio no Boletín Oficial da Provincia (en horario de atención ao público: de luns a venres de 09:00 a 14: 00 horas). - Documentación a presentar: establecida na cláusula duodécima dos pregos.9.- OUTRA INFORMACIÓN: perfil do contratante e oficinas municipais. Cariño, 27 de xuño de 2017 O Alcalde Asdo: José M. Alonso Pumar
04/07/2017 | Administración LocalMunicipal
Cariño
Anuncio de licitación

a) Organismo: Concello de Cariño b) Dependencia que tramita o expediente: Secretaría a) Descrición.- Servizo de Xestión e Atención Socio-Educativa no Punto de Atención á Infancia (PAI) do Concello de Cariño b) Lugar de execución: termo municipal de Cariño. c) Prazo de execución: Dous anos (prorrogables por outros dous) d) Tipo de contrato: servizos. a) Tramitación: urxente. b) Procedemento: aberto c) Forma: varios criterios de adxudicación d) Non suxeito a regulación harmonizada Valor estimado: 32.727,27 € IVE 21% 6.872,73 € Importe total: 39.600 € a) Provisional: non se esixe. b) Definitiva: 5% do prezo de adxudicación, excluído IVE. c) Complementaria: Non se esixe. Perfil do contratante (www.concellodecarino.com) e oficinas municipais. Data límite obtención documentos: ata as 14:00 horas do día anterior ao de remate do prazo de presentar as proposicións. a) Clasificación: non se esixe b) Outros requisitos: solvencia económica e financieira e solvencia técnica e profesional segundo o establecido na cláusula 7ª e 9ª dos pregos. c) Os empresarios licitadores deberán estar inscritos na área de comunidade do Rexistro Único de Entidades Prestadoras de Servizos Sociais, dependente da Consellería da Xunta de Galicia competente en materia de servizos sociais, segundo o previsto no Decreto 254/2011, do 23 de decembro. - Oito (8) días naturais, a contar dende o seguinte ao da publicación do presente anuncio no Boletín Oficial da Provincia (en horario de atención ao público: de luns a venres de 09:00 a 14: 00 horas) - Documentación a presentar: establecida na cláusula novena dos pregos.9.- OUTRA INFORMACIÓN: perfil do contratante e oficinas municipais. Cariño, 27 de xuño de 2017 O Alcalde Asdo: José M. Alonso Pumar
04/07/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.57862. Concello de Ordes. Construción de ponte sobre o río Cabrón, preto do lugar de Trillán

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Ordes solicita de Augas de Galicia a autorización de obras na parroquia de Buscás, T. M. de Ordes (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.57862. As obras solicitadas consisten na construción dunha ponte sobre o río Cabrón preto do lugar de Trillán, no punto de coordenadas ETRS89 X:549.882 Y:4.771.103, consistindo na demolición da obra de drenaxe existente, construción dunha nova ponte de 8 metros de luz que se realizará mediante pórtico de muros de 40 cm de espesor e dintel de 40 cm. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 21 de xuño de 2017. O xefe do Servizo Territorial Ángel Gómez Rey
04/07/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.57855. Concello de Ordes. Construción dunha ponte sobre o rego de Lesta

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Ordes solicita de Augas de Galicia a autorización de obras no T. M. de Ordes (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.57855. As obras solicitadas consisten na construción dunha ponte sobre o rego de Lesta no punto de coordenadas ETRS89 X:543.842 Y:4.774.069, consistindo na demolición da obra de drenaxe existente, construción dunha nova ponte dun único van de 7 metros de luz que se realizará mediante pórtico de muros de 40 cm de espesor e dintel de 30 cm. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 21 de xuño de 2017. O xefe do Servizo Territorial Ángel Gómez Rey
04/07/2017 | Administración LocalMunicipal
Ribeira
Publicidade da formalización do contrato para Subministración, mantemento e limpeza de retretes químicos portátiles para as praias e as actividades culturais e/ou festivas do Concello de Riveira, tempada de verán anos 2017 e 2018

De conformidade co establecido no artigo 154.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, fanse públicas as seguintes formalizacións de contratos: Obxecto: Subministración, mantemento e limpeza de retretes químicos portátiles para instalar nas praias e nas actividades culturais e/ou festivas do Concello de Riveira durante a tempada de verán (anos 2017 e 2018). Tipo de contrato: Contrato administrativo de servizos. Financiamento: Municipal. Procedemento de licitación: Procedemento aberto con un único criterio de adxudicación (prezo máis baixo). Órgano adxudicador: Alcalde (decreto da data 12 / 06 / 2017). Adxudicatario: Zafir Quark, S. L. Prezo anual do contrato: 20.013,40 euros (Base: 16.540,00 euros; IVE 21%: 3.473,40 euros). Duración do contrato: Dous anos, con posibilidade de prórroga de un ano máis. Data da formalización do contrato: 13 / 06 / 2017. Riveira, a 28 de xuño de 2017. O Alcalde, Asdo./ Manuel Ruiz Rivas.
28/07/2017 | Administración LocalMunicipal
Cerceda
Intervención
Padrón lixo 2017

A xunta de goberno local celebrada o 20/07/2017, aprobou o padrón do lixo correspondente ó ano 2017, o cal se expón ó público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días soltos, a contar desde o día seguinte ó da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra a presente resolución en materia de xestión de tributos e ingresos de dereito público, que pon fin á vía administrativa deberá interpoñerse recurso de reposición ante a Alcaldía-Presidencia, no prazo dun mes a contar desde o día seguinte ao da recepción da presente notificación ou no seu caso ao seguinte ao de finalización do período de exposición pública dos correspondentes padrones de contribuíntes, ao abeiro do establecido no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais. En tanto non se resolva expresamente ou se produza a desestimación presunta do mesmo polo transcurso do prazo dun mes desde a sua interposición, de acordo co establecido no artigo 14.2 l) do citado Texto Refundido da Lei reguladora das Facendas Locais, non poderá interpoñerse recurso contencioso-administrativo ante o Xulgado do Contencioso- Administrativo da Coruña que corresponda, nos prazos, respectivamente, de dous meses, desde o día seguinte ao da recepción da resolución do recurso, ou seis meses, a contar desde o día seguinte en que deba entenderse desestimado por silencio administrativo o citado recurso de reposición, de acordo co establecido nos artigos 8.1 e 46.1 da Lei 29/1998, de 13 de xullo, reguladora da Xurisdicción Contencioso-administrativa. En calquera caso, poderá interpoñer calquera outro recurso que estime conveniente para a defensa dos seus intereses. Cerceda, 21 de xullo de 2017 Yadira Carmen Ilea Artero do Concello de Cerceda
28/07/2017 | Administración LocalMunicipal
Irixoa
Oferta de emprego público 2017

OFERTA DE EMPREGO PÚBLICO 2017 Provincia: A Coruña Corporación: Concello de Irixoa Código entidade: 15039 Oferta de emprego público correspondente ao exercicio de 2017, aprobada por acordo da Xunta de Goberno Local de 14-7-2017 PERSOAL LABORAL Nivel de titulación: certificado escolaridade. Denominación do posto: operario de servizos varios. Número de vacantes: unha. Irixoa, 21 de xullo de 2017. O ALCALDE Antonio Deibe Sanmartín
28/07/2017 | Administración LocalMunicipal
Touro
Convocatoria para cubrir as prazas de xuíz de paz titular e xuíz de paz suplente do Concello de Touro

ANUNCIO Estando vacantes as prazas de Xuíz de Paz titular e Xuíz de Paz suplente do Xulgado de Paz deste Municipio e tendo en conta o acordado pola Sala de Goberno do Tribunal Superior de Xustiza de Galicia de oficiar a este concello para que se inicie novo expediente ao efecto, efectúase convocatoria pública, co fin de que as persoas interesadas poidan presentar as instancias no Rexistro do Concello de Touro, durante o prazo de 20 días hábiles, contados a partir do seguinte ao da publicación da convocatoria no Boletín oficial da provincia da Coruña. A convocatoria publicarase igualmente, mediante edictos, no taboleiro de anuncios municipal.1.–CONDICIÓNS LEGAIS DOS SOLICITANTES. Para poder concorrer precísanse os seguintes requisitos: a) Ser español. b) Ser maior de idade. c) Non estar incurso nalgunha das causas de incapacidade, incompatibilidade ou prohibicións recollidas na Lei Orgánica do Poder Xudicial, concretamente nos seus artigos 303 e 389 e ss.2.–INCAPACIDADES. Están incapacitados os impedidos física ou psiquicamente para a función xudicial, os condenados por delito doloso mentres non obtiveran a rehabilitación, os procesados ou inculpados por delito doloso en tanto non sexan absoltos ou se dite auto de sobresemento, e os que non estean en pleno exercicio dos seus dereitos civís.3.–DOCUMENTOS QUE SE ACHEGARÁN COA SOLICITUDE. Os interesados deberán achegar coa solicitude a seguinte documentación: a) Certificación de nacemento ou fotocopia autentificada do documento nacional de identidade. b) Certificación expedida polo Rexistro Central de Penados e Rebeldes, e declaración complementaria a que fai referencia o artigo 2 da Lei 68/1980, do 1 de decembro, no seu punto 1. a) referente a “si se encontra inculpado o procesado”. c) Declaración xurada sobre se incorre nalgún suposto de incompatibilidade para o desempeño das funcións xudiciais recollidas, respectivamente, no artigo 303 e 389 a 397 da LOPX, a excepción do exercicio de actividades profesionais ou mercantís (Artigos 1.2 e 14 RXP). d) Xustificación dos méritos que, no seu caso, alegue o solicitante con indicación da profesión e actividades que realiza.4.–PROCEDEMENTO. Transcorrido o prazo para a presentación de solicitudes, polo Pleno do Concello procederase á elección de Xuíz de Paz titular e Xuíz de Paz suplente entre os solicitantes que reúnan as condicións legalmente establecidas. Os nomeamentos do Xuíz de Paz titular e Xuíz de Paz suplente serán efectuados pola Sala de Goberno do Tribunal Superior de Xustiza de Galicia, por un período de catro anos. Considerando o disposto na Lei orgánica 6/1985, de 1 de xullo, do Poder xudicial (LOPX), Lei 39/1988, do 28 de decembro, de Demarcación e Planta xudicial (PDPX) e Regulamento 3/1995, de 7 de xuño, dos Xuíces de Paz (RXP), publícanse no BOP da Coruña e, mediante edictos, no taboleiro de anuncios do Concello. Touro, 14 de xullo de 2017. O alcalde Ignacio Codesido Barreiro
28/07/2017 | Administración LocalMunicipal
Frades
Anuncio de aprobación inicial de expedientes de modificación de créditos

ANUNCIO DE APROBACIÓN INICIAL O Pleno deste Concello, en sesión extraordinaria celebrada o día 20 de xullo de 2017, acordou a aprobación inicial dos expedientes de modificación de créditos núm.2017-SUPLE-01 e 2017-CREXT-01 do orzamento en vigor, na modalidade de suplemento de crédito e crédito extraordinario, financiados con cargo a anulacións ou baixas de créditos doutras aplicacións orzamentarias. E en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, do 5 de marzo, sométese o expediente a exposición pública polo prazo de quince días, a contar desde o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido devandito prazo non se presentaron alegacións, considerarase aprobado definitivamente o devandito acordo. Frades, 20 de xullo de 2017. O alcalde-presidente Asdo.: Roberto Rey Martínez
28/07/2017 | Administración LocalMunicipal
O Pino
Anuncio definitivo Expdte. MC-suplementos

A N U N C I O Aprobado definitivamente, por ausencia de reclamacións ao acordo inicial o expediente de modificación de créditos, SUPLEMENTOS, conforme ao disposto, faise público o resumo por capítulos dos incrementos que afectan ó vixente presuposto municipal: A) ESTADO DE GASTOS: CAP.9.–PASIVOS FINANCIEIROS. 496.589,01 B) ESTADO DE INGRESOS: CAP.8.–ACTIVOS FINANCIEIROS. 496.589,01 O Pino, 27 de xullo de 2017. O ALCALDE Manuel Taboada Vigo
28/07/2017 | Administración LocalMunicipal
Boqueixón
Aprobación inicial da modificación da Ordenanza fiscal reguladora da taxa pola expedición de documentos administrativos

O Pleno do concello de Boqueixón, na sesión ordinaria que tivo lugar o día 19 de xullo de 2017 adoptou o acordo de modificar a ordenanza fiscal reguladora da taxa pola expedición de documentos administrativos. Dito expediente permanecerá exposto ó público na secretaría do concello, durante o prazo de 30 días hábiles, contados a partir do seguinte ó da publicación do presente anuncio no Boletín Oficial da Provincia, co fin de que os interesados poidan examinalo e presentar as reclamacións que estimen oportunas. De non presentarse reclamacións durante dito prazo, o expediente entenderase definitivamente aprobado. Boqueixón a 24 de xullo de 2017 O alcalde Manuel Fernández Munín
28/07/2017 | Administración LocalMunicipal
Culleredo
Secretaría Xeral
Delegación competencia para celebración de matrimonio civil os días 21.07.2017 (ás 19.00 horas) e 22.07.2017 (ás 18.00 horas)

Por resolución ditada en data 18 de xullo de 2017, o Sr. alcalde acordou a seguinte delegación do exercicio da competencia para a celebración dos seguintes matrimonios civís no/na concelleiro/a desta Corporación Don Adrian Jesus Albi Dunbar -Entre Dona FRANCISCA AMPARO MARINA MAR IM LASLUISA e Don FAIZ JABIR BOCICA VIDOSA o vindeiro venres, día 21 de xullo de 2017, ás 19.00 horas. -Entre Dona DOLORES MATILDE YANINA VANESA MORLAS GARRAN. e Don CARLES JOSEP TAJJIOU CZERWINSKI o vindeiro sábado, día 22 de xullo de 2017, ás 18.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 20 de xullo de 2017 O alcalde-presidente Julio Sacristán de Diego
28/07/2017 | Administración LocalMunicipal
Arzúa
Aprobación inicial de modificación de ordenanza

ANUNCIO APROBACIÓN PROVISIONAL DA MODIFICACIÓN DA ORDENANZA REGULADORA DO PREZO PÚBLICO POLA REALIZACIÓN DE ACTIVIDADES DEPORTIVAS E RECREATIVAS NAS INSTALACIÓNS DEPORTIVAS MUNICIPAIS O Pleno do Concello, na sesión celebrada o día 30.03.2017, adoptou o acordo de aprobar provisionalmente a modificación da Ordenanza reguladora do prezo público pola utilización realización de actividades deportivas e recreativas nas instalacións deportivas municipais. Os interesados poderán examinar o expediente e presentar as reclamacións que estimen oportunas durante o prazo de 30 días hábiles, a contar dende o día seguinte ao da publicación deste anuncio no Boletín Oficial da Provincia; de conformidade co disposto no artigo 49 da Lei 7/1985, do 2 de abril, reguladora das bases do réxime local. No suposto de que non se presenten reclamacións, entenderase definitivamente adoptado o acordo ata entón provisional. Arzúa, 18 de xullo de 2017. O alcalde Asdo.: José Luis García López
28/07/2017 | Administración LocalMunicipal
Muxía
Aprobación PEF

O día 21 de xullo de 2017 o Pleno da Corporación aprobou o Plan Económico Financeiro do Concello de Muxía para o período 2017-2018. Segundo o previsto nos arts.23.4 da Lei Orgánica 2/2012, e 26 do Real Decreto Lexislativo 1463/2007, deberá darse a estos plans a mesma publicidade que a establecida para os Orzamentos da Entidade. Así as cousas e segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo exponse ao público durante o prazo de 15 días. Transcorrido o dito prazo levarase a cabo a súa publicación no B. O. P., a efectos informativos. Muxía, 21 de xullo de 2017 O alcalde Félix Porto Serante
28/07/2017 | Administración LocalMunicipal
Paderne
Delegación específica

EDICTO Delegación específica D. CÉSAR LONGO QUEIJO, alcalde‐presidente do Concello de Paderne, en virtude do disposto no artigo 51 do Código Civil, artigos 23 da LRBRL 7/85, artigos 44 e 47 do ROF 2568/1968, artigo 63 da Lei 5/97, do 22 de xullo, de administración local de Galicia e demais normativa concordante. RESOLVO: 1.‐–Delegar a favor de LUCÍA REY CAL, concelleira en Paderne, a atribución para a celebración dun matrimonio o día 27 de xullo de 2017, na sala de Plenos da Casa do Concello de Paderne.2.–Publicar este anuncio no Boletín Oficial da Provincia.3.–Dar conta ao Pleno na vindeira sesión que se celebre. Paderne, 21 de xullo de 2017
28/07/2017 | Administración LocalMunicipal
Valdoviño
Anuncio da aprobación definitiva do padrón de lixo 2017

APROBACIÓN DEFINITIVA DO PADRÓN DO SERVIZO DE RECOLLIDA DE LIXO ANO 2017 Aprobado provisionalmente o padrón municipal de recollida domiciliaria de lixo correspondente ao exercicio 2017 segundo Resolución de Alcaldía número 218/2017, de data 15/06/2017, e exposto ao público polo prazo dun mes no que non se presentaron reclamacións a dito padrón polo que en virtude do artigo 102.3 da Lei 58/2003, do 17 de decembro, Lei xeral tributaria, por Resolución de Alcaldía n.º 306/2017, de data 24/07/2017 acordouse: PRIMEIRO.–Aprobar definitivamente o Padrón municipal de recollida domiciliaria do lixo correspondente ao ano 2017 con 4.182 contribuíntes e importe total de 353.225,09 euros. SEGUNDO.–Someter o referido padrón a exposición pública mediante anuncio publicado no taboleiro de anuncios do Concello e no Boletín Oficial da Provincia. Esta exposición servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Lei xeral tributaria, iniciándose o período de cobranza correspondente de conformidade co RD 939/2005, Regulamento xeral de recadación. O que se fai público para xeral coñecemento. Valdoviño, 24 de xullo de 2017. O alcalde Asdo.: D. Alberto González Fernández
28/07/2017 | Administración LocalMunicipal
Boqueixón
Aprobación inicial derrogación da Ordenanza fiscal imposto sobre incremento de valor dos terreos de natureza urbana

O Pleno do Concello de Boqueixón, na sesión ordinaria que tivo lugar o día 19 de xullo de 2017 adoptou o acordo de aprobar inicialmente a derrogación da ordenanza fiscal reguladora do imposto sobre o incremento de valor dos terreos de natureza urbana. Dito expediente permanecerá exposto ó público na secretaría do concello, durante o prazo de 30 días hábiles, contados a partir do seguinte ó da publicación do presente anuncio no Boletín Oficial da Provincia, co fin de que os interesados poidan examinalo e presentar as reclamacións que estimen oportunas. De non presentarse reclamacións durante dito prazo, o expediente entenderase definitivamente aprobado. Boqueixón a 24 de xullo de 2017 O alcalde Manuel Fernández Munín
28/07/2017 | Administración LocalMunicipal
Frades
Anuncio de aprobación do padrón de recollida de lixo 2017

Anuncio da aprobación do padrón de recollida de lixo 2017 Aprobados na sesión plenaria de 30 de xuño de 2017 o padrón fiscal da taxa de recollida e tratamento de lixo correspondente ao exercicio 2017, queda a disposición dos interesados na Secretaría do Concello, durante o prazo de 15 días, contados a partir do seguinte á publicación deste anuncio no BOP segundo o artigo 124.3 da Lei Xeral Tributaria. Contra a presente resolución en materia de xestión de tributos e ingresos de dereito público, que pon fin á vía administrativa deberá interpoñerse recurso de reposición ante a Alcaldía-Presidencia, no prazo dun mes, a contar desde o día seguinte ao da recepción da presente notificación ou no seu caso ao seguinte ao de finalización do período de exposición pública dos correspondentes padróns de contribuíntes, ao abeiro do establecido no artigo 14 do Real decreto lexislativo 2/2004, do 5 de marzo, de aprobación do texto refundido da Lei reguladora das facendas locais. En tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 14.2 l) do citado texto refundido da Lei reguladora das facendas locais, non poderá interpoñerse recurso contencioso-administrativo ante o Xulgado do Contencioso-Administrativo da Coruña que corresponda, nos prazos, respectivamente, de dous meses, desde o día seguinte ao da recepción da resolución do recurso, ou seis meses, a contar desde o día seguinte en que deba entenderse desestimado por administrativo o citado recurso de reposición, de acordo co establecido nos artigos 8.1 e 46.1 da Lei 29/1998, do 13 de xullo, reguladora da xurisdición contencioso-administrativa. En calquera caso, poderá interpoñer calquera outro recurso que estime conveniente para a defensa dos seus intereses. Frades, 3 de xullo de 2017. Asdo.: Roberto Rey Martínez ALCALDE-PRESIDENTE
28/07/2017 | Administración LocalMunicipal
Zas
Anuncio delegación en primer e tercer teniente de alcalde

Pola presente faise pública a resolución de 17/07/2017: Analizada a instancia con R. E.775/17, de 29 de maio, no que a Dirección Xeral da Guardia Civil (Compañía de Carballo, Posto de Vimianzo) comunica que na rua Bispo Romero Lema, Baio, se ubica unha construción con “evidentes síntomas de abandono” definida como ”Construcción inacabada”. Vista a providencia de inicio de data 6 de xullo de 2017. Visto que unha vez efectuado o traslado da dita providencia o alcalde presenta escrito de 11/07/2017 indicando que o propietario da construcción en un familiar en segundo grado. Considerando que no suposto de impedimento que imposibilite ó Alcalde para o exercicio das súas funcións éste será sustituido por os Tenentes de Alcalde. Considerando o anteriormente exposto de conformidade co art 47.2 do ROF resolvo: Primeiro: Tomar coñecemento da causa de abstención na que incurre don Ovidiu Petru Urtos Arkhipova aos efectos da tramitación dos expedientes de reposición de legalidade e sancionador da vivenda sita en Rua Bispo Romero Lema, Baio. Segundo: Outorgar delegación especial para a tramitación dos expedientes de reposición de legalidade e sancionador da vivenda sita en Joaquima Hector Julian Jutgla Undabarrena. Terceiro: No caso de ausencia, enfermidade ou impedimento do Primeiro Tenente de Alcalde outórgase delegación especial ao Terceiro Tenente de Alcalde don Manuel García Velo. Cuarto: Dita delegación comprende as facultades resolutorias e actos de trámite. Quinto: Trasladar o presente acordo os interesados e publicar no BOP A Coruña. Zas, 20 de xullo de 2017. O Primer Teniente de alcalde, Don Óscar Lema Romero.
28/07/2017 | Administración LocalMunicipal
Carnota
Aprobación inicial do orzamento 2017

ANUNCIO APROBACIÓN INICIAL DO ORZAMENTO PARA O ANO 2017 O Pleno da Corporación, en sesión do 21 de xullo de 2017, aprobou por unanimidade inicialmente o orzamento do Concello para o exercicio de 2017. Conforme ao preceptuado no Texto Refundido da Lei reguladora das Facendas Locais, o orzamento coa documentación que o integra sométese a información pública durante o prazo de quince días para que os interesados lexítimos presenten as suxestións e reclamacións que estimen oportunas. De non habelas, entenderase aprobado definivamente. Carnota, 21 de xullo de 2017. O alcalde Ramón Noceda Caamaño
28/07/2017 | Administración LocalMunicipal
Cariño
Aprobación inicial de modificación de crédito n.º 13/2017 (suplemento de crédito)

O Pleno do Concello, en sesión ordinaria celebrada en data 21/07/2017, acordou a aprobación inicial do expediente de modificación de crédito n.º 13/2017, mediante a modalidade de suplemento de crédito. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o Texto refundido da Lei reguladora das Facendas locais, sométese o expediente a información pública polo prazo de quince días, a contar dende o seguinte á inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se presentaran alegacións, considerarase aprobado definitivamente o acordo. Cariño, 21 de xullo de 2017. O alcalde Asdo.: José M. Alonso Pumar
28/07/2017 | Administración LocalMunicipal
Carral
Exposición pública da conta xeral do Concello de Carral correspondente ao exercicio de 2016

Logo de formar a Intervención a conta xeral do Concello de Carral (A Coruña) correspondente ao exercicio de 2016, e de poñer as contas e a documentación complementaria que a integran a disposición dos/as membros da comisión especial de contas do Concello dende o 28 de xuño de 2017, en cumprimento do establecido no artigo 212.4 da Lei 5/1997, do 22 de xullo, de Administración Local de Galicia, a devandita comisión emitiu informe favorábel ao respecto na súa sesión realizada o 21 de xullo de 2017. En cumprimento do establecido no art.212.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais, a conta xeral e o devandito informe da comisión especial de contas quedan expostos ao público por prazo de 15 días dende a publicación deste anuncio no Boletín Oficial da Provincia da Coruña, durante os cales e oito máis os/as interesados/as poderán presentar reclamacións, reparos ou observacións. En canto a Comisión especial os examine e practique cantas comprobacións estime necesarias, emitirá un novo informe. Acompañada dos informes da comisión especial e das reclamacións e reparos formulados, a conta xeral someterase ao Pleno da Corporación, para que, no seu caso, sexa aprobada e rendida ao Consello de Contas de Galicia e ao Tribunal de Cuentas. Carral, 21 de xullo de 2017. O ALCALDE José Luis Fernández Mouriño